Når det gjelder produksjon av 4-pins 3,5 mm minijack har det vært to konkurrerende industristandarder, OMTP og CTIA, men fra 2012 har mobilprodusentene stort sett samlet seg rundt Apple sin CTIA-kobling som nå holder på å bli bransjestandard. Tidligere har det derfor vært kompatibilitetsproblemer med å bruke Apple og andre mobilprodusenter sine håndfrisett om hverandre, men problemet kan løses ved å kjøpe en overgang som fungerer begge veier ved å bytte om de to innerste delene av pluggen.